Bolesť v podbrušku
V apríli mi praskla cysta vo vaječníku, pred dvomi dňami sa mi objavila bolesť v podbrušku , hlavne na pravej strane občas po celej spodnej časti podbruška, no mala by som dostať menstruaciu, ale bolesť nie je taká ako býva pri menstruacii preto sa chcem spýtať či by to mohla byt  opäť cysta
Dobrý deň,
Ďakujeme za vašu otázku. Bolesť v podbrušku môže byť spievodným javom ovulácie či predmenštruačného syndrómu, pričom zväčša do pár dní odozneje. Môže však signalizovať aj zdravotný problém rôznej príčiny. Najčastejšie túto bolesť sprevádzajú aj iné symptómy, ako napríklad zmena farby a konzistencie výtoku, pálenie pri močení, svrbenie.  Rovnako sa môže bolesť objaviť aj zväčšovaní prítomnej cysty. Téme cysta na vaječníku som sa v minulosti venovala. Na
tomto odkaze
nájdete bližšie informácie o cystách.
Žial v našej kompetencii nie je určiť príčinu vašich ťažkostí. Odporúčam sa obrátiť na lekára- gynekológa, ktorý vás vyšetrí a v prípade potreby určí adekvátnu liečbu.
Prajem skorú úľavu od ťažkostí.
S pozdravom
Mgr. Tamara Jakúbeková